[{"text_idx": "#000001", "text": "Mae Caerdydd yn ddinas gryno a gwastad. Mae rhannau helaeth o ganol y ddinas gan gynnwys y prif strydoedd siopa ar gyfer cerddwyr, felly mae\u2019n hawdd mynd o gwmpas ar droed. Mae hyn hefyd yn wir am ardal glan mo\u0302r olygfaol Bae Caerdydd, a gallwch gerdded rhwng y ddinas a\u2019r Bae yn rhwydd o fewn tua 15 munud. Beth am fforio un o lwybrau troed di-draffig Caerdydd, gan gynnwys y Daith Taf anhygoel sy\u2019n rhedeg am bron 60 milltir o Fae Caerdydd, yr holl ffordd i Aberhonddu."}, {"text_idx": "#000002", "text": "Mae Bws Caerdydd yn rhedeg system helaeth ledled Caerdydd a\u2019r ardal leol, yn teithio i Benarth a\u2019r Barri. Er mwyn talu gydag arian parod, mae angen y newid cywir arnoch chi. Gallwch hefyd dalu gyda cherdyn digyffwrdd. Mae Stagecoach yn rhedeg gwasanaethau i\u2019r ardaloedd cyfagos fel Caerffili, Tongwynlais a\u2019r Cymoedd. Mae NAT yn rhedeg gwasanaethau yng Nghaerdydd a\u2019r ardaloedd cyfagos, i gael gwybodaeth ar yr holl drafnidiaeth gyhoeddus yng Nghymru, gweler Traveline Cymru."}, {"text_idx": "#000003", "text": "Mae 20 gorsaf drenau yng Nghaerdydd, y mae\u2019r rhan fwyaf ohonynt yn ffurfio rhan o\u2019r rhwydwaith rheilffordd i deithwyr, a elwir yn lleol yn Llinellau\u2019r Cymoedd. Gorsaf Heol-y-Frenhines Caerdydd a Gorsaf Caerdydd Canolog yw prif hybiau\u2019r ddinas."}, {"text_idx": "#000005", "text": "Mae Caerdydd yn wastad ac yn gryno ac mae\u2019n hawdd beicio o\u2019i chwmpas. Dewch o hyd i ddigonedd o raciau beiciau o amgylch y ddinas ac mae lonydd beicio, megis Taith Taf, yn cynnig llwybrau heb draffig.\nMae gan y gwefannau canlynol wybodaeth ddefnyddiol am logi beiciau, llwybrau beicio a diogelwch."}, {"text_idx": "#000007", "text": "Mae hon yn ffordd gyffrous o fynd rhwng canol y ddinas a Bae Caerdydd, Mae\u2019r cwch yn gadael Parc Bute, ger Castell Caerdydd a gwesty\u2019r Holiday Inn, ac yn mynd a chi i brif ran Bae Caerdydd. Mae dau gwmni yn rhedeg gwasanaethau:"}, {"text_idx": "#000008", "text": "Cofrestrwch i gael y wybodaeth ddiweddaraf a newyddion y diwydiant gan di\u0302m Cwrdd yng Nghaerdydd..."}]